91 बिजली कनेक्शन काटे, 77 हजार रुपए वसूले
जावरा | बिजली कंपनी के अमले ने रविवार को अवकाश के बावजूद बिल काउंटर खुले रखे। यहां 56 लोगों ने 77 हजार रुपए जमा करवाए। एई रितेश चौधरी व जेई दिनेश कुम्हारे ने 10 लाइन स्टाफ के साथ हम्मालपुरा, बजाजखाना, खटिकपुरा, मुगलपुरा, बरगुंडापुरा क्षेत्र में मुहिम चलाई। 91 बकायादारों की बिजली काटी। इन पर 1 लाख 81 हजार रुपए बकाया हैं। रविवार को पावर हाउस रोड स्थित कार्यालय व घंटाघर केंद्र का बिल काउंटर खुला रहा। शनिवार को 103 बकायादारों के कनेक्शन काटे थे। नगर में 1200 बकायादार हैं। रुपए जमा नहीं करवाने वालों के कनेक्शन काटने की मुहिम 31 दिसंबर तक चलेगी।
hin_Deva hin_Deva